董嗣杲
越城步月不知子城已闭因托宿赵义斋宅
晚步初月高，忘却子城闭。
客楼枕新荷，几夜香袭袂。
羸骸奔走倦，不拟尚凝滞。
白面佳少年，塞途莫胜计。
低颜谢许可，不甘暗拭涕。
穷迫傍人篱，傍篱车奴隶。
。风采就衰惫，
心孔转昏翳。见舟思江湖，
怀隐睨松桂。故人立霄汉，
敢诧平生契。兹时进退难，
假宿义斋第。官桥醉尉多，
大惧获重戾。徘徊益羁愁，
愈痛乏边际。谗毁那能免，
失拥文侯篲。身如被酒酣，
心类垂旒缀。嗟嗟文不续，
有学谩经济。逆行且倒施，
犹幸舌未敝。月西黯蓬莱，
城乌声更厉。借榻逢可人，
度夜等匏击。履险复自笑，
汩没信此世。愿逢阳明仙，
餐霞度千岁。